Борис Младенов-Young
Не го съзнаваме
(и по-добре)…

chitanka.info

Не го съзнаваме — (и по-добре),

какъв незрим опасен микросвят

гъмжи край нас и който го прозре,

изпада в ужас, сякаш вижда ад.

Той няма ни начало, нито край

и за микробите е роден кът;

те в него като в благодатен рай

се раждат, благоденстват и множат.

И като вражи войни в строен ред

ни дебнат, чакат сгоден ден и час

да рухне нашият имунитет…

„Не казваш нищо ново, знам го аз.

Не ме е страх!“ — чух някакъв ербап.

„Да! Знаеш го, но не в такъв мащаб!“

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.